Die Seun Van God (Sagteband)
Reis deur Jesus se lewe en ontdek watter impak Sy lewe op jou lewe en lewensdoel het.
Die heel belangrikste ding wat jy met jou lewe kan doen, is om tyd deur te bring om Jesus te leer ken.
New York Times-topverkoper-outeur Rick Warren help jou in sy Bybelstudie Die Seun van God om Jesus se lewe te ontdek en die impak wat dit op jou lewe en lewensdoel het te verstaan. Hy daag jou uit om te dink wat kan gebeur as jy die lesse uit gebeure in Jesus se lewe op jou eie lewe toepas. Hy gee ook praktiese stappe oor hoe om versoeking, lyding en vervolging te oorkom.
Hierdie Bybelstudie is gebaseer op Mark Burnett (skepper van Survivor en The Apprentice) en Roma Downey (Touched by an Angel) se fliek Son of God.
Buiten vir die ses studies bied dit ook wonderlike hulpmiddels vir kleingroepe, soos riglyne vir die aanbieder, vrae wat gereeld gevra word, 'n kleingroepkalender en program en nog vele meer.
Ook beskikbaar in Engels onder die titel Son of God
Rick Warren is 'n leraar, outeur, globale strateeg, teoloog en filantroop. Sy boek The Purpose Driven® Life is volgens Publishers Weekly die topverkoper niefiksie hardebandboek in die Amerikaanse uitgewersbedryf. Meer as 32 miljoen eksemplare van dié boek is al verkoop. Rick het Saddleback Church in 1980 saam met sy vrou, Kay, gestig.